АҞӘА, рашәара 2 – Sputnik. Аҟәа алаҵаҟаҵара аҩбатәи аетап иалагеит ҳәа арадио Sputnik иазеиҭалҳәеит Аҟәа ақалақь ахадара агәабзиарахьчара аусбарҭа аиҳабы Ирма Воуԥҳа.
"21 мшы ҵит раԥхьатәи апациентцәа ақалақьтә поликлиника №1 аҟны алаҵа рзыҟарҵеижьҭеи. Иахьа аҩбатәи алаҵа рзыҟарҵоит. Аԥхьанатә ауаа алаҵаҟаҵара азҵаара иацәшәо иазнеиуан, аха нас еиҳа инарҭбааны аинформациа роуа ианалага иаҳҭаауа иалагеит. Иахьазы ԥхынгәы 7 аҟынӡа асиақәа ҭәуп", - ҳәа лҳәеит лара.
COVID-19 аҟынтәи алаҵаҟаҵара иалагазар, зықьҩык рҟынӡа алаҵа рзыҟарҵахьеит.
"Асанитар-епидемиологиатә маҵзура иазгәанаҭоит акоронавирус зыдбаламыз ауаа ацәеижьҿагылақәа рзы ршьа анализ арымҭар шауа", - ҳәа лҳәеит аҳақьым.
Ирма Воуԥҳа еиҭалҳәеит алаҵа ззыҟарҵаз рҟынтәи ишыҟаз акоронавирус змаз. Аха убри аангьы апациент изы шәарҭара аҵам. Алаҵа ачымазара амҩасшьа арԥсыҽыр ауеит", - ҳәа лҳәоит лара.
COVID-19 зхызгахьоу алаҵа ҟарҵар рылшоит фымз рышьҭахь ҳәа азгәалҭеит Воуԥҳа. Лара лазԥхьагәаҭара ала, адинамика шцо ицар, аҳҭнықалақь аҿы алаҵаҟаҵара актәи апартиа ҩымз рыҩнуҵҟа имҩаԥгахоит.
- Ирма Воуԥҳа арадио Sputnik аҟны инарҭбаау лыҿцәажәара шәазыӡырҩыр ҟалоит абра>>
Лаҵара 28 рзы амедусзуҩцәа аԥыза-министр Александр Анқәаб изеиҭарҳәеит "британиатәи аштамм" ареспубликаҿы ишазгәаҭо.
Аԥыза-министр иҳәеит ареспубликаҿ алаҵаҟаҵара хымԥадатәхар шауа.